gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8199, del 27-12-2017 (2017/10195)

Notificació de la sentència dictada en el procediment de guarda i custòdia número 789/2016.
-------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10562


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 789/2016. [2017/10970]  
Vicenta María Casañ Arandiga, secretària del Jutjat de Primera Instància número 8 de València  
Part demandant: Sandra Patricia Ávila Ramírez.  
Part demandada: Emilio Carrillo González.  
Sobre guarda, custòdia o aliments de fills menors no matrimonials no consensuats  
En el judici a què es fa referència s??ha dictat la resolució que té el text que, literalment, és com segueix,  
  
«Dispositiva  
Estime la demanda interposada per Sandra Patricia Ávila Ramírez contra Emilio Carrillo González, i en conseqüència, acorde l'adopció de les següents mesures:  
S'atribueix a Sandra Patricia Ávila Ramírez l'exercici exclusiu de la pàtria potestat sobre el fill menor E., així com la seua guarda i custòdia.  
  
S'estableix a favor d'Emilio Carrillo González un règim de visites lliure que es fixarà de comú acord entre pare i fill.  
Emilio Carrillo González contribuirà en concepte de pensió d'aliments a favor del seu fill amb la suma de 350 euros mensuals que s'abonaran els cinc primers dies de cada mes en el compte corrent o d'estalvi que designe la mare. La referida suma s'actualitzarà anualment mitjançant l'aplicació del percentatge de l'increment de l'índex de preus al consum elaborat per l'Institut Nacional d'Estadística. Les despeses extraordinàries, les necessàries en tot cas i les convenients amb l'acord previ o autorització judicial seran sufragades al 50 % per ambdós progenitors.  
No pertoca fer especial pronunciament en matèria a costes.  
Notifiqueu aquesta sentència a les parts i feu-los saber que en contra es pot interposar recurs d'apel·lació en el termini de 20 dies davant d'aquest jutjat perquè siga resolt per l'Audiència Provincial.  
Així, aquesta és la meua sentència que pronuncie, mane i firme.»  
  
Publicació. L'anterior sentència va ser llegida i publicada per la magistrada jutgessa que la firma. En done fe.  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació a Emilio Carrillo González.  
Diligència. L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
València, 22 de novembre de 2017.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 8179, del 28-11-2017 (2017/9578)

Notificació de la sentència de divorci número 527/2016.
-------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9578


Organisme emissor
:   Jutjat de Primera Instància Número 1 de Catarroja

Tipus de document
:   Edicte

Notificació de la sentència de divorci número 527/2016. [2017/9578]  
Helena Agustí Pons, lletrada de l'Administració de justícia amb destinació en el Jutjat de Primera Instància número 1 de Catarroja, per mitjà del present faig saber que en aquest jutjat se seguixen actuacions de divorci número 527/2016 a instància de Shan Lin Huang contra Qiaoyi Hong, en les quals s'ha dictat sentència que té l??encapçalament i la dispositiva que literalment són com segueix:  
  
«Sentencia número 10/2017  
Catarroja, 3 de febrer de 2017  
M. Asunción Navarro Arterós, jutgessa substituta de València i província, actuant reglamentàriament en el Jutjat de Primera Instància i Instrucció número 1 de Catarroja, ha vist aquestes actuacions de divorci, tramitades davant d'aquest jutjat amb el número 527/2016 a instàncies de Shan Lin Huang, representada per la procuradora Eva Domingo Martínez contra Qiaoyi Hong, declarat en rebel·lia i d'acord amb el següent.  
  
Dispositiva  
Estime la demanda interposada per Shan Lin Huang, representada per la procuradora Eva Domingo Martínez contra Qiaoyi Hong, i declare el divorci i la dissolució del matrimoni format entre ambdós, sense que s'adopten mesures de cap tipus.  
No pertoca a la imposició de costes.  
Allibereu el testimoni escaient d'aquesta resolució per a la corresponent unió a interlocutòries, i incloeu-hi l'original en el llibre corresponent.  
Una vegada siga ferm, de conformitat amb l'article 774.5 de la Llei 1/2000, d'enjudiciament civil, comuniqueu-ho d'ofici al registre civil on conste inscrit el matrimoni als efectes oportuns.  
Notifiqueu aquesta sentència a les parts i feu-los saber que només és susceptible de recurs d'apel·lació. El recurs s'interposarà per mitjà d??un escrit presentat en aquest jutjat en el termini de vint dies a comptar des de la seua notificació i de què coneixerà, si és el cas, l'Audiència Provincial de València.  
Aquesta és la meua sentència, que definitivament jutjant en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, per provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha disposat publicar aquest edicte al tauler d'anuncis del jutjat per a portar a efecte la diligència de notificació de la sentència al demandat Qiaoyi Hong, en parador desconegut.  
  
  
Catarroja, 26 d'octubre de 2017.- La lletrada de l'Administració de justícia: Helena Agustí Pons.
Diari Oficial de la Generalitat Valenciana


Sumari del DOGV 8142, del 05-10-2017 (2017/8677)

Ampliació del termini de la convocatòria pública de selecció d'empreses per al desenvolupament de diagnòstics a pimes turístiques en el marc del Programa de turisme.
---------------------------------------------------------------------------------------------------------------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8677


Data del document
:   02-10-2017

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Anàlisi jurídica

 Descriptors 

:   * ajuda pública

Ampliació del termini de la convocatòria pública de selecció d'empreses per al desenvolupament de diagnòstics a pimes turístiques en el marc del Programa de turisme.  
 [2017/8677]  
En referència a la convocatòria pública de selecció d'empreses per al desenvolupament de diagnòstics a pimes turístiques en el marc del Programa de turisme, finançat pel Fons Europeu de Desenvolupament Regional (FEDER) de la Unió Europea i per l'Agència Valenciana de Turisme en el marc del Programa ACCETUR publicada en aquest butlletí núm. 8076, de 04.07.2017.  
Als efectes de facilitar a les pimes i els autònoms interessats l'accés a la present convocatòria i amb l'objectiu de promoure la millora de la competitivitat de les empreses turístiques, s'acorda ampliar el termini de presentació de sol·licituds fins al 23 d'octubre de 2017; l'hora límit de presentació serà les 14.00 hores o fins a esgotar pressupost.  
  
Alacant, 2 d'octubre de 2017.- El secretari general: Andrés Sevila Castelló.
Diari Oficial de la Generalitat Valenciana


Sumari del DOGV 8041, del 17-05-2017 (2017/4092)

Correcció d'errades de la licitació número 183/2017/TU, Servei de manteniment integral d'equips d'electromedicina distribuïts en els centres dependents del Departament de Salut d'Alacant - Hospital General.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4092


Data del document
:   10-05-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de serveis

Correcció d'errades de la licitació número 183/2017/TU, Servei de manteniment integral d'equips d'electromedicina distribuïts en els centres dependents del Departament de Salut d'Alacant - Hospital General. [2017/4092]  
Vista una errada material en la redacció del plec de prescripcions tècniques per a la prestació del servei de manteniment integral d'equips d'electromedicina distribuïts en els centres dependents del Departament de Salut d'Alacant - Hospital General.  
Tenint en compte el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, on s'indica que «les administracions públiques podran, així mateix, rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes».  
Per tant, n'escau la rectificació en els termes següents:  
· Anul·lar la totalitat del contingut de l'annex 2, Recursos mínims del personal propi de l'empresa que ha de ser adscrit al servei de manteniment integral, del plec de prescripcions tècniques, pàgina 46.  
· Sent l'Adscripció de mitjans personals vigents durant l'execució del contracte, els indicats en l'apartat 7.4.1 de l'annex I al plec model de clàusules administratives particulars per a la contractació del serveis subjectes a regulació harmonitzada, per mitjà de procediment obert.  
  
Perviu la resta del text en la seua totalitat sense cap alteració. Aquesta errada material modifica el termini límit establit per a la presentació d'ofertes, el qual és el 23 de maig de 2017, a les 14.00 hores.  
  
Alacant, 10 de maig de 2017.- El gerent: Miguel Ángel García Alonso. La directora econòmica: Carmen Gomis Sáez. (R 22.07.2016 de la consellera de Sanidad Universal y Salud Pública; DOCV 7846).
Diari Oficial de la Generalitat Valenciana


Sumari del DOGV 8165, del 08-11-2017 (2017/8923)

Notificació de la sentència dictada en el procediment d'adopció número 189/2017.
--------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8923


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment d'adopció número 189/2017. [2017/8923]  
Demandant: Conselleria d'Igualtat i Polítiques Inclusives.  
Demandada: Ana María Cretu.   
Antonio Salvador Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte faig saber que en les actuacions d'adopció seguides amb el número 000189/2017, a instàncies de la Conselleria d'Igualtat i Polítiques Inclusives contra Ana María Cretu en situació de rebel·lia, en les quals en data 5 d'octubre de 2017 s'ha dictat sentència amb la part dispositiva que diu així:  
  
«Dispose l'adopció de .... per .... i ....  
Una vegada siga ferma la resolució, expediu un ofici al Registre Civil corresponent per a la inscripció de l'adopció de la menor amb els cognoms corresponents a les persones adoptants.  
Notifiqueu aquesta resolució al Ministeri Fiscal, a l'entitat pública, a les persones adoptants, al pare biològic i a la mare biològica, ometent la identitat d'aquelles.  
Contra aquesta resolució es pot interposar un recurs d'apel·lació en el termini de 20 dies des de la notificació, davant d'aquest jutjat perquè el resolga l'Audiència Provincial de València.  
Així ho mane i firme Ana-Vega Pons-Fuster Olivera, magistrada jutgessa de Primera Instància número 9 de València. El lletrat de l'Administració de justícia.»  
  
I perquè valga de notificació de forma deguda a Ana María Cretu, en rebel·lia, expedisc i firme aquest edicte.  
  
València, 5 d'octubre de 2017.- El secretari: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7985, del 22-02-2017 (2017/1259)

Correcció d'errades de la convocatòria i bases per a la creació d'una borsa de treball per a atendre futures necessitats de nomenaments de caràcter temporal. Grup C, subgrup C2.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1259


Data del document
:   15-02-2017

Organisme emissor
:   Ajuntament de Montserrat

Tipus de document
:   Correcció d'errades

Anàlisi jurídica

 Descriptors 

:   * Montserrat
    * concurs administratiu

Correcció d'errades de la convocatòria i bases per a la creació d'una borsa de treball per a atendre futures necessitats de nomenaments de caràcter temporal. Grup C, subgrup C2. [2017/1259]  
En relació amb el recurs de reposició interposat contra les bases específiques que han de regir la convocatòria per a la constitució d'una borsa d'ocupació de funcionari interí per a cobrir les places d'auxiliar d'administració general de la plantilla de personal funcionari d'aquesta corporació, publicades en el DOGV número 7961 de 19.01.2017 i en la seu electrònica de la pàgina web de l'ajuntament, www.montserrat.es, Ocupació, procedim a corregir el que estableix la base segona i la base sisena, que queden de la següent manera:  
  
En la base segona, on diu:  
«Certificat del títol de nivell mitjà de la Junta Qualificadora de Coneixements del Valencià»;  
Ha de dir:  
«Estar en possessió del títol de Grau Mitjà de Coneixements de Valencià expedit per la Junta Qualificadora, o complir les condicions per a obtindre'l en la data en què acabe el termini de presentació d'instàncies, o la realització d'un exercici de coneixement del valencià del mateix nivell».  
  
En la base sisena, fase d'oposició, cal afegir-hi el que segueix:  
«Tercer exercici: de caràcter obligatori i eliminatori. Consistirà a realitzar un examen oral i escrit sobre coneixements de valencià de nivell C1, segons els criteris utilitzats per la Junta Qualificadora de Coneixements del Valencià, i les necessitats de comprensió i expressió corresponents al lloc de treball, en un període màxim d'1 hora 15 minuts.  
La qualificació d'aquest exercici serà d'apte o no apte.»  
  
Tot això per a general coneixement.  
  
Montserrat, 15 de febrer de 2017.- L'alcalde: Josep M. Mas i Garcia.
Diari Oficial de la Generalitat Valenciana


Sumari del DOGV 8045, del 22-05-2017 (2017/4268)

Licitacions número V01-01/17 a V01-12/17. Designació dels membres de la mesa de contractació permanent per a les licitacions del servei de bar cafetería dels centres docents públics no universitaris de la província de València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4268


Data del document
:   12-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * contracte de serveis

Licitacions número V01-01/17 a V01-12/17. Designació dels membres de la mesa de contractació permanent per a les licitacions del servei de bar cafetería dels centres docents públics no universitaris de la província de València. [2017/4268]  
Entitat adjudicadora  
a) Organisme: Generalitat Valenciana. Conselleria d'Educació, Investigació, Cultura i Esport.  
b) Dependència que tramita l'expedient: Direcció Territorial d'Educació, Investigació, Cultura i Esport de València - Secció de Gestió Economicoadministrativa.  
c) Número dels expedients: V01-01/17, V01-02/17, V01-03/17, V01-04/17, V01-05/17, V01-06/17, V01-07/17, V01-08/17, V01-09/17, V01-10/17, V01-11/17, V01-12/17.  
D'acord amb l'apartat 9 del plec tipus de clàusules administratives particulars per a les licitacions del servei de bar cafeteria als centres docents no universitaris de la Conselleria d'Educació, Investigació, Cultura i Esport el director territorial d'Educació, Investigació, Cultura i Esport de València, en ús de les facultats delegades per la Resolució de 26 d'octubre de 2016, del conseller d'Educació, Investigació, Cultura i Esport, designa com a membres de la mesa de contractació permanent per a les licitacions del servei de bar cafeteria dels centres docents no universitaris de la província de València els següents:  
  
1. President: el secretari territorial  
2. Secretària: la cap de la Unitat de Gestió Econòmica  
3. Vocal: un representant de l'Advocacia General de la Generalitat.  
4. Vocal: un representant de la Intervenció Delegada.  
5. Vocal: la cap de la Secció de Gestió Economicoadministrativa.  
  
6. Vocal: el/la directora/a del centre docent de què es tracte o persona en qui delegue.  
  
València, 12 de maig de 2017. El conseller d'Educació, Investigació, Cultura i Esport, p. d. (R 26.10.2016, DOGV núm. 7906), el director territorial d'Educació, Investigació, Cultura i Esport de València: L. Santiago Estañán Vanacloig.
Diari Oficial de la Generalitat Valenciana


Sumari del DOGV 8000, del 15-03-2017 (2017/2216)

Informació pública del Projecte d'ordre per la qual es creen, modifiquen i suprimeixen els fitxers de dades de caràcter personal del seu àmbit competencial
-----------------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2216


Data del document
:   13-03-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Descriptors 

:   * Conselleria de Transparència, Responsabilitat Social, Participació i Cooperació
    * cooperació administrativa

Informació pública del Projecte d'ordre per la qual es creen, modifiquen i suprimeixen els fitxers de dades de caràcter personal del seu àmbit competencial [2017/2216]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, resolc:  
  
  
Sotmetre a informació pública, durant el termini de 15 dies hàbils, el Projecte d'ordre de la Conselleria de Transparència, Responsabilitat Social, Participació i Cooperació, per la qual es creen, modifiquen i suprimeixen els fitxers de dades de caràcter personal del seu àmbit competencial.  
  
El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
  
  
El projecte normatiu podrà ser consultat en els enllaços següents:  
  
http://www.gvaoberta.gva.es  
http://www.transparencia.gva.es  
  
Les al·legacions, suggeriments o observacions efectuades per les persones o entitats que es consideren interessades han de dirigir-se per escrit a la següent adreça de correu electrònic: transparencia\_wckjeu@uzy.tp  
  
València, 13 de març de 2017.- El sotssecretari: Alfonso Puncel Chornet.
Diari Oficial de la Generalitat Valenciana


Sumari del DOGV 8086, del 18-07-2017 (2017/5777)

Formalització del contracte número CNMY17/1B1A/5. Subministrament de material bàsic de papereria personalitzat per als cursos que s'imparteixen en els Centres SERVEF de Formació de la Comunitat Valenciana i Centres Integrats Públics de Formació Professional.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/5777


Data del document
:   26-06-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalització del contracte número CNMY17/1B1A/5. Subministrament de material bàsic de papereria personalitzat per als cursos que s'imparteixen en els Centres SERVEF de Formació de la Comunitat Valenciana i Centres Integrats Públics de Formació Professional. [2017/5777]  
El Servei Valencià d'Ocupació i Formació anuncia la següent formalització de contracte:  
  
1. Entitat adjudicadora  
a) Organisme: Servei Valencià d'Ocupació i Formació.  
b) Dependència que tramita l'expedient: Servei de Contractació i Gestió Administrativa i Patrimonial.  
c) Número d'expedient: CNMY17/1B1A/5.  
d) Adreça d'internet del perfil de contractant:   
https://contrataciondelestado.es  
  
2. Objecte del contracte  
a) Tipus: subministrament.  
b) Descripció: contractació reservada a Centres Especials d'Ocupació del subministrament de material bàsic de papereria personalitzat per als cursos que s'imparteixen en els Centres SERVEF de Formació de la Comunitat Valenciana i Centres Integrats Públics de Formació Professional  
c) CPV: 39162200-7.  
  
3. Tramitació i procediment  
a) Tramitació: ordinària i anticipada.  
b) Procediment: obert.  
  
4. Valor estimat del contracte  
77.548,00 ?.  
  
5. Pressupost base de licitació  
a) Import net: 38.744,00 - IVA (21 %): 8.142,54 ?.  
b) Import total: 46.916,54 ?.  
c) Finançament: susceptibles de ser finançat amb fons SPEE.  
6. Formalització del contracte  
a) Data d'adjudicació: 24 de maig de 2017.  
b) Data formalització del contracte: 13 de juny de 2017.  
c) Contractista: Impremta La Plaça, SLU.  
d) Import o cànon d'adjudicació:  
Import d'adjudicació: 38.737,00 -  
IVA: 8.134,77 -  
Import total: 46.871,77 -  
e) Avantatges de l'oferta adjudicatària: oferta econòmicament més avantatjosa.  
  
València, 26 de juny de 2017.- El director general del SERVEF: Enric Nomdedéu Biosca.